b'\n_START_ARTICLE_\nPortr\xc3\xa6t af Gud\n_START_SECTION_\nHandling\n_START_PARAGRAPH_\nSom en anden privatdetektiv s\xc3\xa6tter Jon Bang Carlsen ud p\xc3\xa5 jagt efter den "mest efters\xc3\xb8gte person i vor tid": Gud. Instrukt\xc3\xb8ren har sv\xc3\xa6rt ved at finde troen i sig selv og leder i stedet i de umiddelbare omgivelser. F\xc3\xb8rst inden for rammerne af det hjem p\xc3\xa5 den afrikanske kyst, hvor han har sl\xc3\xa5et sig ned med sine to halvstore drenge. Siden ude i det sydafrikanske samfund. T\xc3\xa6ttest p\xc3\xa5 m\xc3\xa5let kommer han i det store Pollsmoor f\xc3\xa6ngsel i Capetown, hvor de indsatte finder tr\xc3\xb8st i religionen. Er der plads til humor i et portr\xc3\xa6t af Gud? Hos Jon Bang Carlsen er der. Ligesom der if\xc3\xb8lge filmen er plads til tvivl i Guds hjerte.'